Villa Chiericati

Villa Chiericati je vila u naselju Grumolo delle Abbadesse pokraj sjevernotalijanskog grada Vicenze, koju je projektirao arhitekt Andrea Palladio. Historija i karakteristike Iako pojedini kritičarii smatraju da Villa Chiericati nije neko naročito djelo, ona je bila prekretnica u evoluciji Palladijevog jezika jer je on na njoj prvi put primjenio pravi antički pronaos, element kog je često koristio u kasnijim projektima poput Ville Rotonda. Naručilac vile bio je Giovanni Chiericati, brat Girolama, kojem je Palladio u to isto vrijeme gradio palaču u centru Vicenze. Velika je vjerojatnost da je projekt za vilu radio gotovo istovremeno s onim za palaču, a to bi bilo negdje oko 1550. godine, iako 1554. gradilište još nije bilo otvoreno. Zbog toga je godinu dana prije smrti naručioca (1557) vila u velikoj mjeri bila još nedovršena. Zna se da je 1564. bila pokrivena, ali još uvijek bez podova i prozora, zbog toga i neuseljiva. Vilu je 1574. kupio Ludovico Porto i dovršio je 1586. Domenico Groppino, Palladijev stalni suradnik. Neki Palladijevi crteži i ckice pronađeni u Londonu ukazuju da je njegov orginalni projekt jako izmijenjen za vrijeme gradnje jer je nestao centralni salon i umjesto njega je podignuta jednostavna pravokutna prostorija. Isto tako su izbačeni veliki prozori. Villa Chiericati je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Chiericati (na portalu Palladio museum)] (it)